**REPUBLIKA HRVATSKA**

**ZAGREBAČKA ŽUPANIJA**

**OPĆINA BISTRA**

**Općinsko vijeće**

KLASA:

URBROJ:

Bistra, \_\_\_\_\_\_ 2025.

Na temelju članka 12. stavka 3. i članka 13. stavka 4. Zakona o zaštiti od požara („Narodne novine“, broj 92/10, 114/22), Provedbenog plana unaprjeđenja zaštite od požara na području Zagrebačke županije za 2024. godinu („Glasnik Zagrebačke županije“, broj 54/23) i članka 30. Statuta Općine Bistra („Službeni glasnik Općine Bistra“ broj 2/21), Općinsko vijeće Općine Bistra na \_\_ sjednici održanoj \_\_\_\_\_\_\_\_ godine, donosi

**GODIŠNJI PROVEDBENI PLAN**

**unapređenja zaštite od požara za područje Općine Bistra za 2025. godinu**

**I.**

U cilju unapređenja zaštite od požara na području Općine Bistra Općinsko vijeće Općine Bistra donosi Godišnji provedbeni plan unapređenja zaštite od požara za područje Općine Bistra za 2025. godinu (u daljnjem tekstu: Provedbeni plan).

**II.**

Za unapređenje mjera zaštite od požara na području Općine Bistra potrebno je u 2025. godini provesti sljedeće tehničke i organizacijske mjere:

**1. Organizacijske mjere**

1.1. Osigurati djelotvornu i pravodobnu operativnost vatrogasnih postrojbi koje imaju definirano područje odgovornosti (središnje postrojbe) sukladno Procjeni ugroženosti od požara i tehnološke eksplozije Općine Bistra. Ostalim vatrogasnim postrojbama koje imaju propisanu zonu djelovanja osigurati cjelovitu prostornu pokrivenost Općine u slučaju Požara.

* 1. Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije Općine Bistra osigurati potreban broj operativnih vatrogasaca. Operativni vatrogasac može biti dobrovoljni vatrogasac i profesionalni uz zadovoljavanje uvjeta propisanih člankom 41. i 51. Zakona o vatrogastvu („Narodne novine“ broj 125/19, 114/22 i 155/23).
  2. U vatrogasne intervencije smije se uključiti samo zdravstveno sposobne vatrogasce (s obavljenim zdravstvenim pregledom) te koji su opremljeni odgovarajućom osobnom zaštitnom opremom prema propisu.
  3. Zapovjednici i zamjenici zapovjednika vatrogasnih zajednica, središnjih vatrogasnih postrojbi i drugih vatrogasnih postrojbi, koji samostalno vode vatrogasne intervencije, dužni su imati položen odgovarajući stručni ispit.

* 1. Općina Bistra dužna je imati organiziranu dimnjačarsku službu na svom području sukladno važećim propisima.

***Izvršitelj zadatka: Općina Bistra, vatrogasni zapovjednici i pravne osobe koje imaju vatrogasne postrojbe s područja Zagrebačke županije***

**2. Normativne mjere**

2.1. Po donošenju Vatrogasnog plana Republike Hrvatske izraditi vatrogasni plan Zagrebačke županije. Vatrogasni plan županije donosi predstavničko tijelo županije, a izrađuje ga i predlaže županijski vatrogasni zapovjednik, uz prethodnu suglasnost glavnog vatrogasnog zapovjednika.

2.2. Vatrogasni plan Općine Bistra, donosi Općinsko vijeće Općine Bistra, odnosno predstavnička tijela udruženih jedinica lokalne samouprave, a izrađuje ga i predlaže općinski zapovjednik, uz prethodnu suglasnost županijskog vatrogasnog zapovjednika.

2.3. Općina Bistra dužna je svoju Procjenu ugroženosti od požara i tehnološke eksplozije te Plan zaštite od požara usklađivati s novonastalim uvjetima u zakonom propisanom roku. Presliku ažurirane dokumentacije treba dostavljati matičnoj vatrogasnoj zajednici, Vatrogasnoj zajednici Zagrebačke županije i nadležnom upravnom odjelu Zagrebačke županije.

2.4. Vatrogasnim planom Općine Bistra u skladu s Vatrogasnim planom Republike Hrvatske i Vatrogasnim planom Zagrebačke županije, određuje se:

a) organizacija vatrogastva prema očekivanim rizicima od izvanrednih događaja na području Općine Bistra, osobito tijekom požarne sezone i izvanrednih mjera (poplava, potresi i drugo) u pogledu broja vatrogasaca, obrazovanja, broja i rasporeda vatrogasnih postrojbi, njihova međusobnog odnosa, pravila rada i opremanja vatrogasnom tehnikom

b) zadaće, područja odgovornosti i djelovanja svih javnih vatrogasnih postrojbi i dobrovoljnih vatrogasnih društva na području Općine Bistra

c) potrebe u vatrogastvu za područje Općine Bistra

***Izvršitelj zadatka: Općina Bistra***

2.5. Propisati mjere za uređivanje i održavanje rudina, živica, međa, poljskih i šumskih putova i kanala sukladno važećim propisima.

***Izvršitelj zadatka: Općina Bistra***

**3. Tehničke mjere**

3.1. Opremanje vatrogasnih postrojbi izvršiti sukladno važećim propisima i usvojenim planovima zaštite od požara. Za potrebe vatrogasnih postrojbi osigurati odgovarajuća spremišta za vatrogasna vozila i tehniku.

3.2. Za učinkovito i uspješno djelovanje vatrogasaca od trenutka uzbunjivanja i početka intervencije do lokaliziranja i gašenja požara, potrebno je, sukladno Procjeni ugroženosti od požara i tehnoloških eksplozija, osigurati dovoljan broj stabilnih, mobilnih i ručnih radio uređaja za potrebe vatrogasnih postrojbi.

***Izvršitelj zadatka: Općina Bistra, pravne osobe koje imaju vatrogasne postrojbe s područja zagrebačke županije, Vatrogasna zajednica Zagrebačke županije, Vatrogasna zajednica Općine Bistra***

**4. Urbanističke mjere**

4.1. U postupku izrade i donošenja prostorno planske dokumentacije, ovisno o razini prostornih planova, obvezno je utvrditi mjere zaštite od požara sukladno važećim propisima.

4.2. U oblikovanju vatrogasnih pristupa potrebno je voditi računa da oni udovoljavaju svojoj svrsi u pogleda uvjeta korištenja, nosivosti, širine, nagiba, radijusa, površine, udaljenosti, dužine i drugo, sukladno važećim propisima (Pravilnik o uvjetima za vatrogasne pristupe „Narodne novine“ broj 35/94, 55/94, 142/03).

***Izvršitelj zadatka: Općina Bistra, Zavod za prostorno uređenje zagrebačke županije***

4.3. Sukladno važećim propisima u naseljenim područjima sustavno poduzimati potrebne mjere kako bi prometnice i javne površine bile uvijek prohodne u svrhu nesmetane intervencije. U većim kompleksima pravnih osoba osigurati stalnu prohodnost vatrogasnih pristupa i putova evakuacije.

***Izvršitelj zadatka: pravne osobe koje upravljaju javnim cestama, Općine Bistra, pravne osobe koje su vlasnici većih proizvodnih kompleksa***

4.4. Urediti prilaze za vatrogasna vozila i pristupe do površine voda koje svojom izdašnošću udovoljavaju potrebama kod gašenja požara, a u svrhu crpljenja vode za potrebe gašenja požara.

***Izvršitelj zadatka: Općina Bistra***

**5. Organizacijske i administrativne mjere zaštite od požara na otvorenom prostoru i odlagalištima komunalnog otpada**

5.1. Otpad se zbrinjava sukladno odredbama Zakona o gospodarenju otpadom („Narodne novine“ broj 84/21, 142/23), a prihvat otpada na odlagalište, granične vrijednosti emisija u okoliš kod odlaganja otpada, uvjeti i mjere u svezi s planiranjem, gradnjom, radom i zatvaranjem odlagališta i postupanjem nakon njihova zatvaranja, način utvrđivanja količine odloženog otpada na odlagalištu, način određivanja udjela biorazgradivog komunalnog otpada u komunalnom otpadu te uvjeti za prethodnu obradu otpada prije odlaganja kao i vrste otpada koje ne ispunjavaju kriterije za prihvat otpada na odlagališta kako bi se ostvario prelazak na kružno gospodarstvo i osiguralo postupno smanjenje odlaganja otpada, posebno otpada koji je pogodan za recikliranje ili drugi postupak oporabe, spriječili ili u što većoj mjeri smanjili štetni učinci na okoliš, posebice u pogledu onečišćenja površinskih voda, podzemnih voda, tla i zraka kao i na globalni okoliš, uključujući efekt staklenika, kao i sve opasnosti po zdravlje ljudi do kojih bi moglo doći zbog odlaganja otpada tijekom cijelog životnog vijeka odlagališta provodi se sukladno odredbama Pravilnika o odlagalištima otpada („Narodne novine“ broj 4/23). Odlagališta otpada moraju biti usklađena s odredbama važećih propisa, odnosno ako to nije moguće treba poduzeti radnje za njihovu sanaciju i zatvaranje.

***Izvršitelj zadatka: Općina Bistra, pravne osobe koje upravljaju odlagalištima te pravne osobe koje obavljaju komunalnu djelatnost***

5.2. Sukladno važećim propisima koji reguliraju zaštitu od požara na otvorenom prostoru, nužno je urediti okvire ponašanja na otvorenom prostoru, posebice u vrijeme povećane opasnosti od požara kroz donošenje odluka koje uređuju uvjete i načine spaljivanja poljoprivrednog i drugog gorivog otpada biljnog porijekla na otvorenom prostoru.

***Izvršitelj zadatka: Općina Bistra***

5.3. Periodično tijekom godine kroz promidžbene aktivnosti putem brošura, plakata, lokalnog tiska, radija i televizije stanovništvo Zagrebačke županije, odnosno Općine Bistra upozoravati na potencijalne opasnosti od nastanka požara te mjere koje je potrebno poduzimati u cilju sprječavanja njegovog nastanka na građevinama i vanjskim prostorima.

***Izvršitelj zadatka: Vatrogasna zajednica Zagrebačke županije, Vatrogasna zajednica Općine Bistra, Općine Bistra***

5.4. Obavezan je nadzor i skrb nad državnim, županijskim i lokalnim cestama te zemljišnim pojasom uz cestu. Zemljišni pojas uz ceste mora biti čist i pregledan kako zbog sigurnosti prometa tako i zbog sprječavanja nastajanja i širenja požara na njemu. Stoga je obavezno čišćenje zemljišnog pojasa uz ceste od lakozapaljivih tvari, odnosno, onih tvari koje bi mogle izazvati požar ili omogućiti odnosno olakšati njegovo širenje.

***Izvršitelj zadatka: Hrvatske autoceste d.o.o., Hrvatske ceste d.o.o., Županijska Uprava za ceste Zagrebačke županije, Općina Bistra***

5.5. Obavezno je čistiti pojas uz željezničku prugu od lakozapaljivih tvari, odnosno tvari koje bi mogle izazvati požar i omogućiti njegovo širenje.

Obavezno čistiti i održavati poljske puteve i nerazvrstane ceste koje vode do pojasa uz željeznički prugu.

***Izvršitelj zadatka: Hrvatske željeznice, Općina Bistra***

**III.**

Sredstva za provedbu obaveza Općine Bistra koje proizlaze iz ovog Provedbenog plana, osigurat će se Proračunom Općine Bistra za 2025. godinu.

**IV.**

Ovaj Provedbeni plan donosi se na temelju Provedbenog plana unapređenja zaštite od požara na području Zagrebačke županije za 2025. godinu („Glasnik Zagrebačke županije“ broj 54/24).

**V.**

Sukladno članku 13. stavku 8. Zakona o zaštiti od požara („Narodne novine“ broj 92/10, 114/22), Općinsko vijeće Općine Bistra najmanje jednom godišnje razmatra izvješće o stanju zaštite od požara na svom području i stanju provedbe godišnjeg provedbenog plana unapređenja zaštite od požara za svoje područje.

VI.

Ovaj Provedbeni plan objavit će se u „Službenom glasniku Općine Bistra“, a stupa na snagu osmi dan od dana objave.

Predsjednik Općinskog vijeća

Krešimir Gulić